Halle Berry

Halle Maria Berry (s. Maria Halle Berry; 14. elokuuta 1966 Cleveland, Ohio) on yhdysvaltalainen Oscar-palkittu näyttelijä. Web archive 2011 Web archive 2015 == Varhainen elämä == Berry sai silloisen keskimmäisen nimensä Halle’s Department Store -tavaratalon, joka oli paikallinen maamerkki hänen synnyinkaupungissaan, mukaan. Hän syntyi monikulttuuriseen perheeseen: hänen äitinsä on valkoihoinen englantilaistaustainen Judith Ann Hawkins ja isä oli afroamerikkalainen Jerome Jesse Berry. Hänen vanhempansa erosivat Hallen ollessa neljävuotias ja hänet kasvatti hänen äitinsä. Hänellä on myös yksi täyssisarus, isosisko Heidi. Berry oli high schoolia käydessään muun muassa cheerleader, koululehden toimittaja ja koulutanssiaisten kuningatar (prom queen). Valmistuttuaan high schoolista hän kävi Cuyahoga Community Collegea. Web archive 2016 Ennen näyttelijänuraansa Berry osallistui moniin kauneuskilpailuihin, kuten Miss Teen All American ja Miss Ohio USA, jotka hän voitti, Miss USA, jossa hän sijoittui vuonna 1986 ensimmäiseksi perintöprinsessaksi, ja Miss Maailma, jossa hän sijoittui samana vuonna seitsemän parhaan joukkoon. == Ura näyttelijänä == 1980-luvun loppupuolella Berry muutti ensin Chicagoon ja myöhemmin New Yorkiin mallinuransa ja näyttelemisen vuoksi. Vuonna 1989 hän sai Emily Franklinin roolin ABC:n lyhytikäiseksi jääneessä tilannekomediasarjassa Living Dolls, joka oli sarjan Who’s the Boss spin-off, ja vuonna 1991 hän esitti Debbie Porteria CBS:n saippuasarjassa Knots Landing. Ensimmäisen elokuvaroolinsa Berry teki Spike Leen ohjaamassa elokuvassa Viidakkokuume vuodelta 1991, jossa hän esitti huumeriippuvaista Viviania. Hän esitti 1990-luvulla isoja rooleja myös muun muassa romanttisessa komediassa Bumerangi (1992), draamaelokuvassa Tapaus Isaiah (1995), jossa hän esitti poikansa huoltajuudesta kamppailevaa Khaila Richardsia, ja poliittisessa komediassa Koko kansan Bulworth (1998). Vuonna 1993 hän esitti päähenkilöä Alex Haleyn kirjaan perustuvassa CBS:n minisarjassa Queen. Vuonna 2002 Berry sai ensimmäisenä afroamerikkalaisena parhaan naispääosan Oscar-palkinnon roolityöstään Leticia Musgrovena elokuvassa Monster’s Ball. Hänet palkittiin tuosta elokuvasta myös muun muassa Berliinin elokuvajuhlien Hopeinen karhu -palkinnolla. Ennen Oscar-voittoaan Berry sai vuonna 2000 sekä Golden Globen että Primetime Emmy -palkinnon suorituksestaan Dorothy Dandridgen roolissa HBO:n televisioelokuvassa Introducing Dorothy Dandridge. Hän sai molemmat palkinnot sarjassa paras naispääosa minisarjassa tai televisioelokuvassa. Hän on ollut Golden Globe -ehdokkaana myös elokuvista Monster’s Ball vuonna 2002, Their Eyes Were Watching God vuonna 2006 ja Frankie & Alice vuonna 2011. Hän sai televisioelokuvasta Their Eyes Were Watching God myös Primetime Emmy -ehdokkuuden. Berry tunnetaan myös muun muassa roolistaan Stormina Ryhmä-X- sarjakuvaan perustuvan elokuvasarjan kolmessa osassa vuosilta 2000, 2003 ja 2006 sekä roolistaan Bond-tyttö Jinxinä elokuvassa Kuolema saa odottaa (2002). Vuonna 2005 Berry voitti huonoimman naisnäyttelijän Golden Raspberryn esiinnyttyään pääosassa vuonna 2004 heikosti menestyneessä elokuvassa Catwoman. Hän kävi ottamassa palkinnon gaalassa vastaan. Web archive 2012 Berry sai vuonna 2007 tähden Hollywood Walk of Famelle. == Yksityiselämä == Berry on ollut naimisissa kolmesti. Ensimmäinen, vuonna 1992 solmittu liitto baseballpelaaja David Justicen kanssa päättyi avioeroon vuonna 1997. Vuonna 2001 hän avioitui muusikko Eric Benétin kanssa, mutta liitto päättyi asumuseroon vuonna 2003. Avioero astui voimaan vuonna 2005. Berry seurusteli kanadalaisen mallin Gabriel Aubryn kanssa marraskuun 2005 ja huhtikuun 2010 välisen ajan. Heillä on maaliskuussa 2008 syntynyt tytär. Heinäkuussa 2013 Berry avioitui ranskalaisen näyttelijän Olivier Martinezin kanssa, jonka kanssa oli seurustellut vuodesta 2010. Berryllä on Martinezin kanssa lokakuussa 2013 syntynyt poika. Berry sairastaa diabetestä, joka diagnosoitiin hänellä 1980-luvun lopussa. Web archive 2011 Hän on menettänyt suurimman osan toisen korvansa kuulosta, jonka aiheutti joutuminen entisen miesystävän pahoinpitelemäksi. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1991 Viidakkokuume Jungle Fever Vivian 1991 Naimavoltti bisneskierteellä Strictly Business Natalie 1991 Viimeinen partiopoika The Last Boy Scout Cory 1992 Bumerangi Boomerang Angela Lewis 1993 Konnafaija vapaalla Father Hood Emily Delahunty 1993 The Program The Program Autumn Haley 1994 The Flintstones – Kiviset ja Soraset The Flintstones Rosetta Stone 1995 Solomon & Sheba Solomon & Sheba Nikhaule / Sheba 1995 Tapaus Isaiah Losing Isaiah Khaila Richards 1996 Ratkaisun hetket Executive Decision Jean 1996 Race the Sun Race the Sun Sandra Beecher 1996 Epäilyksen varjossa The Rich Man’s Wife Josie Potenza 1997 B*A*P*S B*A*P*S Nisi 1998 The Wedding The Wedding Shelby Coles 1998 Koko kansan Bulworth Bulworth Nina 1998 Vain narrit rakastuvat Why Do Fools Fall in Love Zola Taylor 1999 Introducing Dorothy Dandridge Introducing Dorothy Dandridge Dorothy Dandridge 2000 X-Men X-Men Ororo Munroe / Storm 2001 Salasana: Swordfish Swordfish Ginger Knowles 2001 Monster’s Ball Monster’s Ball Leticia Musgrove 2002 Kuolema saa odottaa Die Another Day Jinx 2003 X-Men 2 X2 Ororo Munroe / Storm 2003 Gothika Gothika Miranda Grey 2004 Catwoman Catwoman Patience Phillips / Catwoman 2005 Their Eyes Were Watching God Their Eyes Were Watching God Janie Starks 2005 Robots Robots Cappy (äänirooli) 2006 X-Men: Viimeinen kohtaaminen X-Men: The Last Stand Ororo Munroe / Storm 2007 Perfect Stranger – vaara verkossa Perfect Stranger Rowena Price 2007 Kaikki mitä kadotimme Things We Lost in the Fire Audrey Burke 2010 Frankie & Alice Frankie & Alice Frankie 2011 New Year’s Eve New Year’s Eve Aimee 2012 Dark Tide Dark Tide Kate Mathieson 2012 Pilvikartasto Cloud Atlas useita rooleja 2013 Movie 43 Movie 43 Emily, osassa ”Truth or Dare” 2013 The Call The Call Jordan Turner 2014 X-Men: Days of Future Past X-Men: Days of Future Past Ororo Munroe / Storm 2016 Kevin Hart: What Now? Kevin Hart: What Now? oma itsensä 2017 Kidnap Kidnap Karla Dyson 2017 Kingsman: Kultainen kehä Kingsman: The Golden Circe Ginger Ale 2017 Kings Kings Millie Dunbar 2019 John Wick: Chapter 3 – Parabellum John Wick: Chapter 3 – Parabellum Sofia 2020 Bruised Bruised Jackie Justice 2022 Moonfall Moonfall Jocinda Fowler 2023 The Mothership The Mothership Sara Morse Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 1989 Living Dolls Emily Franklin 12 jaksoa 1991 Pastorit pulassa Claire ”Unforgettable” 1991 Kreisi College Jaclyn ”Love, Hillman-Style” 1991 They Came from Outer Space Rene ”Hair Today, Gone Tomorrow” 1991 Knots Landing Debbie Porter 6 jaksoa 1993 Alex Haley's Queen Queen Miniseries 1998 Frasier Betsy ”Room Service” 2014–2015 Extant Molly Woods päärooli, 26 jaksoa == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Parhaan naispääosan Oscar-palkinnon saajat Luokka:Golden Globe -palkinnon saajat Luokka:Primetime Emmy -palkinnon saajat Luokka:SAG-palkinnon saajat Luokka:Yhdysvaltalaiset missit Luokka:Afroamerikkalaiset Luokka:Amerikanenglantilaiset Luokka:Vuonna 1966 syntyneet Luokka:Elävät henkilöt Luokka:Seulonnan keskeiset artikkelit